Ο **Ρόναλντ Αλμπέρτο Ματαρίτα Ουλάτε Μώκος** (ισπανικά: *Rónald Alberto Matarrita Ulate Mokos*, γεννημένος στις 9 Ιουλίου 1994), γνωστός ως **Άκης** (ισπανικά: *Rónald Matarrita*), είναι Κοσταρικανός επαγγελματίας ποδοσφαιριστής του Άρη Θεσσαλονίκης. Παράλληλα έχει χριστεί διεθνής με την Εθνική Κόστα Ρίκα, όπου αγωνίζεται ως αμυντικός.

Νιου Γιορκ Σίτι
---------------

Ο Ματαρίτα αποκτήθηκε από τη Νιου Γιορκ Σίτι προερχόμενος από την Αλαχουελένσε, στις 20 Ιανουαρίου 2016, έναντι αγνώστου ποσού. Ο Ματαρίτα πραγματοποίησε το ντεμπούτο του στη ΜΛΣ κατά τη διάρκεια αναμέτρησης με αντίπαλο τους Σικάγο Φάιρ, στις 6 Μαρτίου 2016. Πέτυχε το πρώτο του τέρμα για λογαριασμό της Νιου Γιορκ Σίτι κατά τη διάρκεια νίκης με σκορ 2-0 επί των Σιάτλ Σάουντερς, στις 25 Ιουνίου 2016. Έπειτα από μία δυναμική πρώτη σεζόν, βραβεύθηκε ως Αμυντικός Παίκτης της Χρονιάς για τη Νιου Γιορκ Σίτι, για το 2016.

ΦΚ Σινσινάτι
------------

Στις 29 Δεκεμβρίου 2020, ο Ματαρίτα μεταγράφηκε στη ΦΚ Σινσινάτι, με το ύψος της μεταγραφής να φτάνει στις 500.000 δολλάρια. Στις 18 Απριλίου 2021, πραγματοποίησε το ντεμπούτο του με τη φανέλα του Σινσινάτι στην πρώτη αγωνιστική της Μέιτζορ Λιγκ Σόκερ. Κατά την πρώτη σεζόν στην ομάδα, πραγματοποίησε 22 συμμετοχές (όλες ως βασικός). Τον Μάρτιο όμως του 2022 ο Ματαρίτα έσπασε τον αστράγαλό του σε παιχνίδι της Κόστα Ρίκα για τα Προκριματικά του Παγκοσμίου Κυπέλλου Ποδοσφαίρου του 2022 κόντρα στον Καναδά, σε μια διεκδίκηση με τον Μάρκ Αντονι Κέι. Υποβλήθηκε σε επέμβαση στις 4 Απριλίου στη Νέα Υόρκη και έχασε τους επόμενους έξι μήνες αναρρώνοντας, χωρίς να μπορέσει να επανέλθει στο επίπεδο των προηγούμενων εμφανίσεών του. Επέστρεψε στους αγωνιστικούς χώρους τον Σεπτέμβριο και ήταν κανονικά στην αποστολή της Εθνικής Κόστα Ρίκα για το Μουντιάλ του Κατάρ, τον Νοέμβριο του 2022, πραγματοποιώντας και δυο ολιγόλεπτες συμμετοχές ως αλλαγή. .Μάλιστα υπήρξε ο πρώτος εν ενεργεία παίκτης της ΦΚ Σινσινάτι που έλαβε μέρος σε Παγκόσμιο Κύπελλο. Στις 15 Νοεμβρίου 2022, ο Ματαρίτα αποχώρισε από την ομάδα, με την οποία κατέγραψε συνολικά 31 συμμετοχές, τρία τέρματα και επτά ασίστ.

Τον Ιανουάριο του 2023 υπέγραψε στην ουκρανική **SC Dnipro-1** με τη φανέλλα της οποίας κατέγραψε μόλις 9 συμμετοχές, γεγονός που οδήγησε στην πρόωρη λύση του συμβόλαιό του, στις αρχές του καλοκαιριού του 2023.

Άρης Θεσσαλονίκης
-----------------

Στις 20 Ιουνίου 2023, υπέγραψε τριετές συμβόλαιο συνεργασίας με τον  Άρη Θεσσαλονίκης.Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για τον θεσμό του ΟΥΕΦΑ Γιουρόπα Κόνφερενς Λιγκ .

Διεθνής Καριέρα
---------------

Ο Ματαρίτα έχει εκπροσωπήσει σε διεθνές επίπεδο την Κόστα Ρίκα σε επίπεδο U17, U20, U22, καθώς και ανδρών. Πραγματοποίησε το διεθνές ντεμπούτο του με την παραπάνω ηλικιακή κατηγορία στις 5 Σεπτεμβρίου 2015, κατά τη διάρκεια φιλικής αναμέτρησης με αντίπαλο τη Βραζιλία. Πέτυχε το πρώτο τέρμα του με τα χρώματα της Κόστα Ρίκα στις 6 Σεπτεμβρίου 2016, κατά τη διάρκεια νίκης με σκορ 3-1 επί του Παναμά, σε αναμέτρηση για τα Προκριματικά Παγκοσμίου Κυπέλλου. Ο Ματαρίτα κλήθηκε ενόψει του Παγκοσμίου Κυπέλλου Ποδοσφαίρου του 2018, ωστόσο, τελικώς, έμεινε εκτός της αποστολής της εθνικής ομάδας για την τελική φάση της διοργάνωσης, λόγω τραυματισμού στον ιγνυακό τένοντα, τρεις ημέρες πριν από την έναρξη της τελευταίας.

Προσωπική ζωή
-------------

Ο Ματαρίτα έλαβε την πράσινη κάρτα του τον Μάρτιο του 2017. Η συγκεκριμένη εξέλιξη τον καθιστά ως γηγενή παίκτη βάσει των κανονισμών του ΜΛΣ σχετικά με τα ρόστερ των ομάδων.

Διακρίσεις
----------

Αλαχουελένσε
**Νικητής**

* Κοσταρικανική Πριμέρα Ντιβισιόν: Ινβιέρνο 2013-14

**Φιναλίστ**

* Κοσταρικανική Πριμέρα Ντιβισιόν (2): Βεράνο 2013-14, Βεράνο 2014-15

Νιου Γιορκ Σίτι
**Ενδεκάδα της Αγωνιστικής της ΜΛΣ:**

* 2016: 6η Αγωνιστική
* 2016: 10η Αγωνιστική
* 2016: 16η Αγωνιστική

Παραπομπές
----------

1. ↑  (Αγγλικά) Araos, Christian (19 Ιανουαρίου 2016). «Alajeulense confirm transfer of Matarrita to NYCFC». *Empire of Soccer*. Αρχειοθετήθηκε από το πρωτότυπο στις 28 Ιουνίου 2018. Ανακτήθηκε στις 16 Νοεμβρίου 2016.
2. ↑  (Αγγλικά) «New York City FC at Chicago Fire: Recap». *nycfc.com*. New York City Football Club. Ανακτήθηκε στις 27 Ιουνίου 2016.
3. ↑  (Αγγλικά) «Frank Lampard and Ronald Matarrita score, New York City FC beats Sounders, 2-0». *yesnetwork.com*. 25 Ιουνίου 2016. Αρχειοθετήθηκε από το πρωτότυπο στις 2 Απριλίου 2019. Ανακτήθηκε στις 27 Ιουνίου 2016.
4. ↑  (Αγγλικά) Booth, Mark (15 Νοεμβρίου 2016). «Matarrita Named Defensive Player of 2016». *nycfc.com*. Ανακτήθηκε στις 7 Σεπτεμβρίου 2019.
5. ↑  «FCC acquire Costa Rica international defender Ronald Matarrita | FC Cincinnati».
6. ↑
7. ↑
8. ↑
9. ↑   Matarrita queda fuera del FC Cincinnati|fechaacceso=23 de enero de 2023
10. ↑  «FC Cincinnati announce roster decisions ahead of 2023 season | FC Cincinnati». *fccincinnati*.
11. ↑
12. ↑
13. ↑  Αραράτ – Άρης 1-1: Άφησαν ανοιχτούς λογαριασμούς
14. ↑  (Αγγλικά) Butler, Dylan (16 Φεβρουαρίου 2016). «10 Things about Ronald Matarrita». mlssoccer.com. Ανακτήθηκε στις 19 Σεπτεμβρίου 2016.
15. ↑  (Αγγλικά) Krumholtz, Michael (6 Σεπτεμβρίου 2016). «La Sele pummels Panama 3-1 to win World Cup qualifying group». The Tico Times. Ανακτήθηκε στις 19 Σεπτεμβρίου 2016.
16. ↑  (Ισπανικά) Chinchilla, Roy (14 Ιουνίου 2018). «Matarrita fuera, llega Kenner al Mundial». Ομοσπονδία Ποδοσφαίρου Κόστα Ρίκα.. Ανακτήθηκε στις 15 Ιουνίου 2018.
17. ↑  (Αγγλικά) Mark Booth (2 Μαρτίου 2017). «NYCFC Trio Receive U.S Green Cards». NYCFC.com.. Ανακτήθηκε στις 7 Ιανουαρίου 2018.
18. ↑  (Αγγλικά) Baer, Benjamin (11 Απριλίου 2016). «2016 Team of the Week (Wk 6): Old guard shines for DC United». *mlssoccer.com*. Ανακτήθηκε στις 16 Νοεμβρίου 2016.
19. ↑  (Αγγλικά) Rosano, Nicholas (9 Μαΐου 2016). «2016 Team of the Week (Wk 10): Canadian teams lead the way». *mlssoccer.com*. Ανακτήθηκε στις 16 Νοεμβρίου 2016.
20. ↑  (Αγγλικά) Baer, Benjamin (27 Ιουνίου 2016). «2016 Team of the Week (Wk 16)». Ανακτήθηκε στις 27 Ιουνίου 2016.

Εξωτερικοί σύνδεσμοι
--------------------

* (Αγγλικά) Προφίλ Ρόναλντ Ματαρίτα στο Soccerway


|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Άρη Θεσσαλονίκης – τρέχουσα σύνθεση 2023-24 |
| --- |
|  |
|  | 
* 3 Φερράρι
* 4 Φαμπιάνο
* 5 Δεληζήσης
* 6 Μανού Γκαρθία
* 7 Χριστοδουλόπουλος
* 8 Ντουκουρέ
* 9 Μπένετ
* 10 Ρουπ
* 11 Σαβέριο
* 12 Σαμόρα
* 13 Ματαρίτα
* 14 Μπραμπέτς
* 16 Νταρίντα
* 17 Ανσαριφάρντ
* 18 Φατόρε
* 19 Φετφατζίδης
* 20 Τζούρασεκ
* 21 Πάρντο
* 22 Οντουμπάτζο
* 23 Κουέστα
* 28 Βερστράτε
* 30 Ζουλ
* 31 Κυριαζής
* 32 Κάρλσον
* 33 Μοντόγια
* 44 Βέλεθ
* 77 Παναγίδης
* 80 Μορόν
* 92 Ρόουζ
* 93 Σουλεϊμάνοφ
* 94 Χουτεσιώτης
* 99 Μπεκιαρίδης

* Manager: Μάντζιος
 |

 |